In this task, you are given a text in Catalan. Your task is to classify it into 19 different given themes. Names of all the classes are Society, Politics, Tourism, Health, Economy, Events, Parties, Education, Police, Environment, Parliament, Business, Judicial, European Union, Trade, Culture, Cinema, Government, and Letters

Jaume Sisa irromp a les llibreries convertit en personatge de còmic i en protagonista d’un conte. L’univers ‘galàctic’ del personatge i l’esperit de ‘Qualsevol nit pot sortir el sol’, protagonistes d’una doble novetat editorial. ACN Barcelona.-Jaume Sisa és el protagonista d’una doble novetat editorial que arriba aquest mes de juny a les llibreries de la ma de Norma Editorial. D’una banda, el guionista Josep Maria Polls i el dibuixant Manu Ripoll publiquen ‘Sisa. Els anys galàctics’, un còmic que retrata el món interior del cantautor fent aparèixer els seus personatges i alter egos més destacats, en un clar homenatge a la Barcelona dels anys seixanta i setanta. En paral·lel, el segell infantil i juvenil de l’editorial, Astronave, publicava dijous el conte ‘De les tristors en farem fum’, escrit per la guionista Cristina Broquetas amb il·lustracions de Cristina Bueno i la col·laboració del mateix Sisa. El conte adapta el missatge acollidor de la cèlebre cançó del cantant “per transmetre als més petits la importància d’acollir i ajudar als que més ho necessiten”. Norma Editorial publica de manera gairebé simultània aquesta doble novetat, que té Jaume Sisa com a protagonista d’un còmic per adults i d’un conte infantil adreçat a canalla de més de tres anys. El primer, que arribarà el 21 de juny a les llibreries, és un còmic que submergirà el lector en l’univers particular (‘galàctic’) de Jaume Sisa, tot fent-hi aparèixer alguns dels personatges que el músic ha anat creant al llarg dels anys, així com el seu alter ego Ricardo Solfa, entre altres. És també el retrat d'una època en que música era sinònim d'alliberament, descoberta i denuncia. Un homenatge a la Barcelona dels seixanta i els setanta en què hi apareixen les seus personatges més destacats, i que inclou una ‘llista de reproducció’ amb totes les cançons imprescindibles d’aquells anys. ‘Sisa. Els anys galàctics’ es publica en català i castellà i ofereix la visió de Sisa sobre el món, la música, les seves personalitats complementàries i els moments destacats de la seva carrera. L’autor del llibre és Josep Maria Polls, guionista i actual director d’estudis de l’Escola Joso de còmic de Barcelona, juntament amb l’il·lustrador Manu Ripoll. La segona novetat -publicada dijous passat- és el conte ‘De les tristors en farem fum’, editat pel segell infantil de Norma Editorial, Astronave. L’editorial va encarregar a la guionista de sèries d’animació i programes infantils i escriptora Cristina Broquetas una obra inspirada en la cançó ‘Qualsevol nit pot sortir el sol’. El repte era adaptar la cançó per projectar als petits un “missatge acollidor i de benvinguda” envers les persones refugiades, però sense caure en la literalitat, explica l’autora del llibre a l’ACN. En complicitat amb el mateix Jaume Sisa i els dibuixos de Cristina Bueno, el llibre imagina com en ‘Jaume’ prepara una festa plena de menjar, música i sorpreses però per a la qual no té convidats. Finalment, decideixen convidar nens i nenes d’arreu del món perjudicats per les guerres i desastres naturals, als quals tractaran de fer sentir com a casa.  
Government

Albiol insta Puigdemont a “declarar mort el procés” o a convocar eleccions anticipades. El popular suggereix al president que treballi en els pressupostos del 2017 amb partits no independentistes. ACN Barcelona.-El president del grup parlamentari del PPC, Xavier García Albiol, ha instat el president de la Generalitat, Carles Puigdemont, a convocar eleccions anticipades o bé a declarar que “el procés ha fracassat”. “Puigdemont té dues opcions: o convocar eleccions de manera immediata o la segona, que creiem que és la més responsable, que és declarar mort el procés”, ha remarcat en declaracions als periodistes als passadissos del Parlament després que la CUP hagi decidit mantenir l’esmena a la totalitat als pressupostos que aquest dimecres se sotmeten al debat de totalitat. Segons Albiol, el Govern hauria de començar a preparar els pressupostos del 2017 i li ha suggerit que busqui l’acord dels “partits no independentistes”. Albiol ha reconegut que està “satisfet” pel fet que no s’aprovin aquests pressupostos. Al seu parer, és una “bona notícia” pels partits que no són independentistes, tenint en compte que  aquests eren uns comptes de “ruptura”. 
Parliament

AMPLIACIÓ:Balfegó rep com una "desagradable sorpresa" les noves recomanacions de Sanitat sobre consum de peix en nens. El principal grup tonyinaire del país defensa que els nivells de mercuri detectats a la tonyina roja són inferiors als permesos. ACN La Torre de l'Espanyol.-El Grup tonyinaire Balfegó, el més important de Catalunya, ha rebut com una "desagradable sorpresa" les noves recomanacions de Sanitat sobre el consum de peix en nens i la proposta que s'eviti el peix blau, com la tonyina roja, fins als 10 anys. Balfegó ha reclamat els estudis científics en què es basen aquests consells perquè es contradiuen amb altres anàlisis internacionals, així com els que du a terme el seu departament de I+D –en mostres de més de 700 exemplars de tonyina roja-. L'empresa tonyinaire defensa que les seves mostres detecten nivells de mercuri a la tonyina roja "molt per sota" de les quantitats permeses i que s'ha ignorat el seleni, del qual és ric aquest peix blau, que el neutralitzen. El Grup Balfegó insisteix que la tonyina roja, en ser rica en seleni, és altament beneficiosa per a la salut, ja que es tracta d'un microelement involucrat en processos antioxidants que també neutralitza l'efecte nociu del mercuri. Alguns exemplars tenen fins a 2,69 micrograms per gram, quatre cops que altres productes de pesca. "Parlem de productes que contenen mercuri, que efectivament en contenen perquè està a la mateixa natura i forma part de molts processos industrials que provoquen contaminació, que és com entra a la cadena alimentària. Però si no es té en compte la capacitat tòxica que pot arribar a tenir el mercuri amb la neutralització del seleni, no anem bé perquè hi ha un aspecte que no es té en compte i és també molt important", ha defensat Begonya Melich, responsable d'I+D del Grup Balfegó. La companyia lamenta que es "generin alarmes socials" abans de posar per damunt "d'altres consideracions" els principis científics i la investigació. "Si desaconselles un consum encara que sigui per un sector de la població molt concret, ja estàs creant una alarma i estàs limitant el consum d'aquell aliment i això té una repercussió important a les empreses que el comercialitzen. S'ha d'anar amb peus de plom abans de fer una recomanació d'aquestes", ha criticat Melich. Balfegó coneixia l'esborrany amb què estava treballant l'Agència Espanyola de Consum Seguretat Alimentària i Nutrició (AESAN) però reclamen que s'especifiqui amb quins estudis i mostres s'ha treballat per recomanar que els menors de 10 anys no consumeix tonyina roja. "Estan parlant en tot moment que s'eviti el seu consum però el producte està complint la legislació europea i no sabem quantes mostres s'han analitzat ni la zona de pesca d'on eren, no tenim tota aquesta informació", ha reclamat la responsable d'I+D de Balfegó. El límit permès per al consum és d'1 mil·ligram per quilo de mercuri en una tonyina roja. A les mostres de Balfegó, la mitjana de 700 mostres és de 0,44 mil·ligrams per quilo. "No sabem si ho entenen com un contingut alt de mercuri o no però complim de sobra la legislació", ha assenyalat Melich. L'empresa tonyinaire col·labora amb universitats i organismes, com l'IEO, per avançar en l'estudi científic d'aquesta espècie. Des del departament I+D treballen per iniciar un projecte per detallar el quocient de seleni i mercuri al seu producte per donar un valor de toxicitat més objectiu que no el contingut absolut que es coneix ara. 

Trade

